Ruth Vatvedt Fjeld

Ruth Eldbjørg Vatvedt Fjeld (født 1948) er en norsk professor i leksikografi og målføregransking ved Institutt for lingvistiske og nordiske studier ved Universitetet i Oslo. Hun ble valgt til prorektor ved universitetet for perioden 2013–2017 sammen med rektor Ole Petter Ottersen, men trakk seg fra vervet i 2014 etter uoverensstemmelser med Ottersen. Fjeld har tidligere vært NRKs språkkonsulent for bokmål.

 Faglig arbeid 

Hun ble dr. philos. ved Universitetet i Oslo i 1998, med avhandlingen Rimelig ut fra sakens art. Om tolkning av ubestemte adjektiv i regelgivende språk.

Hun har siden 2000 vært ansvarlig for det leksikografiske bokmålskorpuset (LBK), en stor samling elektroniske tekster på bokmål hentet fra forskjellige kilder fra 1985 og framover, der hvert ord er merket og gjort søkbart for språkforskning. Det inneholder 100 millioner løpeord.

 Prorektor ved Universitetet i Oslo 

I rektorvalget ved Universitetet i Oslo våren 2013 ble Fjeld valgt til prorektor, universitetets nest høyeste stilling, for fireårsperioden 2013–2017. Hun stilte til valg sammen med Ole Petter Ottersen, som ble valgt til rektor.Rektorvalget 2013 ved Universitetet i Oslo Hun valgte å trekke seg fra sitt verv i april 2014, og begrunnet det med faglige og arbeidsmessige uoverensstemmelser med Ottersen. Ifølge Fjeld ble hun fratatt nesten alle arbeidsoppgaver som prorektor tradisjonelt har, bl.a. ansvaret for forskning, og disse oppgavene ble i stedet gitt til en ikke-valgt viserektor. Hun opplyste at hun nesten ikke hadde hatt arbeidsoppgaver og ikke ble involvert i prosesser selv innen hennes ansvarsområder. Det var ifølge Fjeld et åpent spørsmål om årsaken til hennes avgang kunne kalles universitetspolitisk.«Trekker seg etter langvarig mangel på arbeidsoppgaver» i Uniforum 6. mai 2014Hovedpersonen ut mot kronargument, Universitas Etter at lederen for kommunikasjonsenheten sendte ut pressemelding om at hennes avgang «skyldes personlig overveielse og er ikke begrunnet med universitetspolitiske motsetninger» gikk Fjeld ut og dementerte dette og uttalte at pressemeldingen «vrir min begrunnelse i en feilaktig retning».Trakk seg som prorektor – reagerer på UiOs versjon, Uniforum I et intervju i Klassekampen uttalte hun at hun hadde protestert mot påstanden om «personlige» grunner også i forkant og at hun opplevde behandlingen fra rektor som mobbing.Valgt og satt på sidelinja, Klassekampen, 22. mai 2014«Vi bør si minst mulig» – Studenter i opprør – krever nyvalg, Klassekampen, 23. mai 2014– Prøvde å pynte på en sak som er ubehagelig for rektor, Uniforum– Tilliten til Ottersen er svekket, UniversitasKjenner seg ikke igjen, Universitas

 Verv i organisasjoner 

Ruth Vatvedt Fjeld var leder av Bymålslaget til 2013.Maal og Minne 2013, h. 1, s. 128. Hun er varamedlem av arbeidsutvalget i Norsk Kvinnesaksforening fra 2016.Landsstyret, Norsk Kvinnesaksforening

 Referanser 

 Eksterne lenker 

 Kort presentasjon ved Universitetet i Oslo
 Disputas i 1998
 Om bokmålskorpuset på forskning.no (2008)
 Om banning i Aftenposten (2011)
 "Språkvaskeren" i Universitas

Kategori:Professorer ved Universitetet i Oslo
Kategori:Prorektorer ved Universitetet i Oslo
Kategori:Norske professorer i språkvitenskap
Kategori:Norske leksikografer
Kategori:Medlemmer av Norsk Kvinnesaksforening